Tamentilt tagejdant d tirmit-nneɣ mi nexdem tannant deg yiseggasen yezrin, imi nerra lwelha-nneɣ ɣer wuguren d-ttmagaren yinelmaden deg umecwar-nsen aɣurbiz imi lemden s tutlayt taberranit fell-asen i yellan d taɛrabt taklasikit. Daɣen tilawt n uɣerbaz azzayri yesbedden almad-is ɣef taɛrabt taklasikit ur nelli d tutlayt tayemmat n ugdud azzayri ma d tutlayin tiyemmatin yerra-tent di rrif . D tezrirt n yinelmaden d yimawlan-nsen s tutlayin tiberraniyin ayen iten-yeǧǧan beɛden ɣef tutlayin-nsen tiyemmatin.Imi tella lɣiba n tukin s wazal n tutlayt tayemmat s-ɣur tiwaculin d tmetti .Acku tuget n wid d-mazal ṭṭfen deg-s ala wid umi ur tettunefk ara tegnit ad issinen tutlayin-nniḍen imi usan-d beɛden ɣef umyexleḍ n tutlayin, wama wid dyettmagaren tutlayin-nniḍen deg yiwet n tmetti tterfaden-tent ttaran tutlayin-nsen tiyemmatin di ṭṭarf.